Myndasafnið er öflug eining sem heldur utanum myndir og myndaalbúm . Þegar myndum er hlaðið inn eru þær settar inn í eitt af núverandi albúmum eða nýtt albúm búið til . Myndasafn inniheldur eitt eða fleiri albúm Þegar myndum er hlaðið inn eru þær settar inn í eitt af núverandi albúmum eða nýtt albúm búið til . Hvert albúm getur svo tilheyrt einu eða fleiri myndasöfnum . Til dæmis gætu albúmin rándýr annars vegar og húsdýr hins vegar tilheyrt myndasafninu Dýrasafn . Myndasafn eða albúm tengt í veftré Myndasafn , sem inniheldur eitt eða fleiri albúm , er svo tengt inn í veftréð svo albúm þess verði sýnileg notendum . Stök myndaalbúm er líka hægt að tengja við annað efni , til dæmis tiltekna frétt eða viðburð . Nýjum myndum hlaðið upp Það er einfalt að hlaða upp nýjum myndum . Músin færð yfir myndasafn í stjórnstikunni og þar er smellt á “ Ný mynd ” ef myndirnar eiga að fara inn í myndaalbúm sem þegar er til í kerfinu . Ef búa á til nýtt albúm er einfaldlega valinn hlekkurinn fyrir neðan ; „ Nýtt albúm “ . Fyrir nýtt albúm er valið nafn og hægt að stilla til dæmis fjölda mynda á hverri síðu í yfirlitinu , skrifa lýsingu og hér má líka velja hvaða myndasafni albúmið tilheyrir . Myndirnar smækka í samræmi við hönnun Í báðum tilvikum er smellt á hnappinn “ Velja myndir ” og þá velur þú myndirnar í tölvunni þinni og þeim er svo hlaðið inn í kerfið . Við upphalið eru myndirnar smækkaðar eftir þeim skilgreiningum sem tilheyra vefnum . Þú þarft því ekkert að hugsa um stærðina , annað en að þær séu í nægilegri upplausn , þ.e.a.s. ekki of smáar . Lýsigögn mynda stillt eftir upphal Þegar upphalinu er lokið birtist yfirlit mynda til að skrifa inn titil , lýsingu og merkja þær lykilorði eða lykilorðum , en þannig segir þú leitarvélinni á vefnum af hverju myndin er . Allar myndirnar í viðkomandi safni birtast á sömu síðu og því er fljótlegt að stilla nafn , lýsingu , leitarorð og hvort myndi eigi að vera virk í albúminu . Aðgerðir fyrir söfn , albúm og myndir . Til að breyta myndum , albúmum eða söfnum er fyrst farið inn í stjórnborð myndasafnsins með því að smella á Myndasafn í stikunni . Þar er hægt að skoða allar myndir og leita í þeim , skoða albúmin og vinna með myndir í þeim og loks stilla myndasöfn og hvaða albúm tilheyra hverju safni . Í yfirliti allra mynda er hægt að leita að og velja mynd til að breyta eða eyða . Aðgerðir fyrir albúm Þegar komið er inn í yfirlit albúma er hægt að velja fjölda aðgerða við hvert albúm . Þær eru aðgengilegar í örinni lengst til hægri í listanum . Hægt er að breyta stillingum eða skoða albúmið , hlaða inn nýjum myndum eða breyta titlum og lýsingum , breyta röð myndanna , velja aðalmyndina , en þannig velur þú hvaða mynd birtist fyrir albúmið í myndasafninu , hægt er að endurvinna stærðir mynda eða eyða albúminu . Myndasafni bætt í veftré Það er einfalt að bæta myndasafni inn í veftréð . Undir “ Veftré ” í stikunni er valið “ Bæta í veftré ” , þar er valin tegundin Myndasafn og úr listanum sem þar birtist er valið sjálft myndasafnið og því fundinn staður í veftrénu . Ef setja á inn hlekk í eitt albúm í myndasafninu má gera það með því að færa inn viðeigandi stillibreytur undir " Stillingar " flipanum í eigindum síðunnar í veftré .